ΚΑΝΟΝΙΣΜΟΣ (ΕΚ) αριθ. 1629/94 ΤΗΣ ΕΠΙΤΡΟΠΗΣ της 5ης Ιουλίου 1994 σχετικά με την επιβολή ποσοτικών ορίων επί των εισαγωγών στην Κοινότητα ορισμένων κλωστοϋφαντουργικών προϊόντων (κατηγορία 33), καταγωγής Δημοκρατίας της Ινδονησίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3030/93 του Συμβουλίου της 12ης Οκτωβρίου 1993 περί κοινών κανόνων εισαγωγής ορισμένων κλωστοϋφαντουργικών προϊόντων καταγωγής τρίτων χωρών (1), όπως τροποποιήθηκε τελευταία από τον κανονισμό (ΕΚ) αριθ. 195/94 της Επιτροπής (2), και ιδίως το άρθρο 10,

Εκτιμώντας:

ότι το άρθρο 10 του κανονισμού (ΕΟΚ) αριθ. 3030/93 καθορίζει τους όρους υπό τους οποίους μπορούν να καθιερώνονται ποσοτικά όρια-

ότι οι εισαγωγές στην Κοινότητα ορισμένων κλωστοϋφαντουργικών προϊόντων της κατηγορίας 33, που απαριθμούνται στο παράρτημα και είναι καταγωγής Δημοκρατίας της Ινδονησίας (εφεξής καλούμενη "Ινδονησία"), έχουν υπερβεί το επίπεδο που αναφέρεται στο άρθρο 10 παράγραφος 1 σε συνδυασμό με το παράρτημα IX του κανονισμού (ΕΟΚ) αριθ. 3030/93-

ότι, σύμφωνα με το άρθρο 10 παράγραφος 3 του κανονισμού (ΕΟΚ) αριθ. 3030/93, η Ινδονησία ειδοποιήθηκε στις 24 Φεβρουαρίου 1994 σχετικά με αίτηση για διεξαγωγή διαβουλεύσεων όσον αφορά τις εισαγωγές στην Κοινότητα κλωστοϋφαντουργικών προϊόντων της κατηγορίας 33-

ότι, εν αναμονή εξεύρεσης μιας αμοιβαίας ικανοποιητικής λύσης, οι εισαγωγές στην Κοινότητα προϊόντων που υπάγονται στην κατηγορία 33 υπόκεινται σε προσωρινό ποσοτικό όριο για την περίοδο από 24 Φεβρουαρίου έως 23 Μαΐου 1994 με τον κανονισμό (ΕΚ) αριθ. 811/94 της Επιτροπής (3)-

ότι, ως αποτέλεσμα των διαβουλεύσεων με την Ινδονησία, συμφωνήθηκε ότι η Ινδονησία, από τις 24 Φεβρουαρίου 1994, θα περιορίσει τις εξαγωγές της στην Κοινότητα των συγκεκριμένων κλωστοϋφαντουργικών προϊόντων για το 1994 και το 1995 και ότι θα εφαρμόζονται για τα προϊόντα αυτά οι διατάξεις της συμφωνίας για το εμπόριο των κλωστοϋφαντουργικών προϊόντων μεταξύ της Κοινότητας και της Ινδονησίας, οι οποίες ισχύουν για τις εξαγωγές των προϊόντων που υπόκεινται σε ποσοτικούς περιορισμούς που παρατίθενται στο παράρτημα ΙΙ της συμφωνίας και, ειδικότερα, οι διατάξεις που αφορούν το σύστημα διπλού ελέγχου-

ότι κρίνεται, κατά συνέπεια, σκόπιμο να επιβεβαιωθεί ότι οι εισαγωγές στην Κοινότητα προϊόντων για τα οποία καθιερώνονται οριστικοί ποσοτικοί περιορισμοί υπόκεινται, και θα εξακολουθήσουν να υπόκεινται μέχρι τις 24 Φεβρουαρίου 1994, στις διατάξεις του κανονισμού (ΕΟΚ) αριθ. 3030/93 οι οποίες ισχύουν για τις εισαγωγές προϊόντων που υπόκεινται στα ποσοτικά όρια του παραρτήματος V του εν λόγω κανονισμού και, ειδικότερα, στις διατάξεις που αφορούν το σύστημα διπλού ελέγχου που περιγράφεται στο παράρτημα ΙΙΙ και αναφέρεται στην παράγραφο 4 του άρθρου 10 του κανονισμού (ΕΟΚ) αριθ. 3030/93-

ότι τα προϊόντα που υπάγονται στην κατηγορία 33 και εξάγονται από την Ινδονησία στις ή μετά τις 24 Φεβρουαρίου 1994 πρέπει να καταλογίζονται στα ποσοτικά όρια που έχουν καθοριστεί για την περίοδο από 24 Φεβρουαρίου έως 31 Δεκεμβρίου 1994-

ότι τα ποσοτικά όρια για τις εισαγωγές προϊόντων της κατηγορίας 33 δεν πρέπει να εμποδίζουν τις εισαγωγές προϊόντων που καλύπτονται από αυτά και τα οποία έχουν φορτωθεί προς μεταφορά από την Ινδονησία πριν από την ημερομηνία έναρξης ισχύος του κανονισμού (ΕΚ) αριθ. 811/94-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Με την επιφύλαξη των διατάξεων του άρθρου 2, οι εισαγωγές στην Κοινότητα προϊόντων της κατηγορίας αυτής, τα οποία κατάγονται από την Ινδονησία και απαριθμούνται στο επισυναπτόμενο παράρτημα, υπόκειται στα ποσοτικά όρια που ορίζονται στο εν λόγω παράρτημα για την περίοδο από 24 Φεβρουαρίου έως 31 Δεκεμβρίου 1994 και από 1ης Ιανουαρίου έως 31 Δεκεμβρίου 1995.

Άρθρο 2

Οι εισαγωγές των προϊόντων που αναφέρονται στο άρθρο 1 και φορτώθηκαν προς μεταφορά από την Ινδονησία στις ή μετά τις 24 Φεβρουαρίου 1994 υπόκεινται στις διατάξεις του κανονισμού (ΕΟΚ) αριθ. 303/93, οι οποίες ισχύουν για τις εισαγωγές στην Κοινότητα προϊόντων που υπόκεινται στα ποσοτικά όρια που απαριθμούνται στο παράρτημα V του εν λόγω κανονισμού και, ειδικότερα, στο σύστημα διπλού ελέγχου που περιγράφεται στο παράρτημα ΙΙΙ του εν λόγω κανονισμού.

Όλες οι ποσότητες των προϊόντων που υπάγονται στην κατηγορία 33 και φορτώθηκαν προς μεταφορά στην Κοινότητα από την Ινδονησία στις ή μετά τις 24 Φεβρουαρίου 1994 και έχουν τεθεί σε ελεύθερη κυκλοφορία, αφαιρούνται από τις αντίστοιχες ποσότητες που καθορίζονται στο επισυναπτόμενο παράρτημα.

Το ποσοτικό όριο που καθορίζεται στο παράρτημα δεν εμποδίζει την εισαγωγή προϊόντων που υπάγονται στην κατηγορία 33 αλλά έχουν φορτωθεί προς μεταφορά από την Ινδονησία πριν από την ημερομηνία έναρξης ισχύος του κανονισμού (ΕΚ) αριθ. 811/94.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 5 Ιουλίου 1994.

Για την Επιτροπή

Leon BRITTAN

Μέλος της Επιτροπής

(1) ΕΕ αριθ. L 275 της 8. 11. 1993, σ. 1.

(2) ΕΕ αριθ. L 29 της 2. 2. 1994, σ. 1.

(3) ΕΕ αριθ. L 94 της 13. 4. 1994, σ. 2.

ΠΑΡΑΡΤΗΜΑ

"" ID="1">33> ID="2">5407 20 11> ID="3">Υφάσματα από συνθετικά υφαντικά νημάτια από λουρίδες και παρόμοιες μορφές από πολυαιθυλαίνιο ή πολυπροπυλένιο, πλάτους λιγότερου από 3 μέτρα> ID="4">Ινδονησία> ID="5">τόνοι> ID="6">9 713> ID="7">11 970"> ID="2">6305 31 91 6305 31 99> ID="3">Σάκοι και σακίδια συσκευασίας, εκτός από τα πλεκτά, που κατασκευάζονται από λουρίδες και παρόμοιες μορφές">